als_Latn dik_Latn sna_Latn
Duke filluar nga 29 janari bizneset që kapen në shkelje me ligjin dhe punonjësit e tatimeve, që abuzojnë me detyrën do të përballen me burgun.
Në fletoren zyrtare janë publikuar ndryshimet në ligjin për kodin penal dhe ato marrin fuqi ligjore pas 15 ditësh.
Moslëshimi i kuptonit tatimor ose faturës tatimore, kur është marrë më parë masa administrative, dënohet me gjobë ose me burgim deri në një vit.
Ushtrimi i një aktiviteti tregtar paregjistruar në organet tatimore dhe pa kasë fiskale dënohet deri në 3 burg, kur është marrë më parë masa administrative. Ndërsa deri në 10 vjet burg parashikohet dënimi për ata që kapen me kontrabandë.
Shoqata për Mbrojtjen e Tregtarëve dhe të Tregut thotë se ky ligj është antikushtetes dhe brenda javësh do ta çojë në Gjykatë Kushtetuese për të kërkuar pezullimin e tij.
Me kërkesë të Shoqatës për Mbrojtjen e Tregtarëve, Gjykata Kushtetuese pezulloi ligjin për ndryshimet e procedurave tatimore që pashikon deri 10-fishim gjobë për bizneset, që kapen me shkelje. Por pavarësisht pezullimit, kreu i kësaj shoqate thotë se inspektorët tatimore vazhdojnë të vendosin gjoba, sipas ligjit të ri.
Më 26 janar, Gjykata Kushtetuese pritet të vendosë për fatin e ligjit të pezulluar të procedurave tatimore.
Tv Klan
als_Latn als_Latn als_Latn als_Latn als_Latn als_Latn als_Latn jav_Latn